28/02/2014 | Administración LocalMunicipal
Bergondo
Urbanismo
Edicto

Servizo de Urbanismo Cédula pola que se notifica o acordo adoptado por Decreto da Alcaldía núm.1232/2013, de data 30 de decembro de 2013. Con data 30 de decembro de 2013 a Alcaldía dictou o Decreto núm.1232/2013, relativo ó expediente de infración urbanística núm.2013/I002/000025. Ao non poder realizar a notificación persoal desta resolución mediante cédula, e ó amparo do disposto no artigo 59.5 da Lei 30/1992 de réxime xurídico das administracións públicas e do procedemento administrativo común (LRXPAC) notifícaselle ós interesados a devandita resolución tendo en conta que, en atención ao previsto no artigo 61 da Lei 30/1992, o acto non se publica na súa integridade, podendo comparecer no Servizo de Urbanismo, deste Concello, situado na Estrada da Coruña, núm.12, 15165 - Bergondo, para os efectos de recibir o contido íntegro de dito acto administrativo. Decreto da Alcaldía núm.1232/2013 RESOLUCIÓN DA ALCALDÍA ASUNTO: obras en curso de execución, consistentes en recheo de terras e plantación de tuias, no lugar da praia do Regueiro, parroquia de Moruxo, sen licenza municipal. RESOLVO: PRIMEIRO.–Ordear a suspensión inmediata, como medida cautelar, dos actos de edificación e uso do solo que realiza don Alberto Eduardo Tong Durr e Henry Antonio Tartajo Herreiz en calidade de promotores e propietarios e a mercantil “Efosa Albar Opazo, S. l.”, en calidade de empresario das obras, sen licenza municipal, de acordo co artigo 209 da Lei 9/2002 de ordenación urbanística e protección do medio rural de Galicia. SEGUNDO.–Ordear a don Alberto Eduardo Tong Durr e don Henry Antonio Tartajo Herreiz, en calidade de propietarios e promotores da obra, e a mercantil “Efosa Albar Opazo, S. L.” en calidade de empresario das obras, que procedan a retirada inmediata dos materiais preparados para ser utilizados na obra suspendida e a maquinaria afecta a mesma nun prazo de 24 horas dende a notificación da presente resolución. Advertir os interesados que transcorrido este prazo sen dar cumprimento ó ordenado nos apartados anteriores, poderanse adoptar as medidas necesarias para garantir a total interrupción da actividade pola autoridade municipal: proceder á retirada dos materiais preparados para ser utilizados na obra ou actividade suspendida e a maquinaria afecta ela, ordenar o precinto das obras, instalacións ou elementos auxiliares e proceder á execución forzosa mediante imposición de multas coercitivas por importe de 600 a 6000 euros, reiterables ata lograr o cumprimento da orde de paralización, valéndose de tódolos medios materiais e persoais que sexan necesarios a dito fin, repercutindo os gastos ó interesado consorte os artigos 209.2 da LOUGA e art.2 do R. D. U O incumprimento polos infractores da presente orde de suspensión poderá dar lugar a que se poña o mesmo en coñecemento do Ministerio Fiscal para a depuración das responsabilidades penais a que puidera haber lugar, de acordo co Art.51 do Regulamento de disciplina urbanística. TERCEIRO.–Remiti-las actuacións practicadas á Axencia de Protección da Legalidade Urbanística por se-lo órgano competente para a adopción das medidas precisas de REPOSICIÓN DA LEGALIDADE urbanística vulnerada, e a instrucción do oportuno expediente sancionador, respecto das obras que estanse a realizar, segundo o artigo 214 da Lei 9/2002. CUARTO.–Notificar a presente resolución os interesados. QUINTO.–Dar conta á Policía Local da presente resolución, a fin de que proceda a comproba-lo cumprimento da orden de paralización no prazo de 24 horas, emitindo o informe correspondiente, e procedendo a execución forzosa da mesma en caso de incumprimento polo interesado no prazo indicado, e aos servizos técnicos municipais, aos efectos de dar cumprimento ao acordado nesta resolución. SEXTO.–Contra o acordo de suspensión, que é inmediatamente executivo e que pon fin á vía administrativa, poderá interpoñer recurso contencioso-administrativo diante do Xulgado ou Sala do Contencioso-Administrativo do Tribunal Superior de Xustiza de Galicia; de conformidade cos art.8, 9 e 10 da Lei 29/1988, do 13 de xullo, reguladora da xurisdicción contencioso-administrativa no prazo de DOUS MESES, a contar do día seguinte ó da notificación do presente acordo. Previa e postestivamente, poderáse interpoñer recurso de reposición, ante o órgano que ditou o acordo, de conformidade co art.116 da Lei 30/92, no prazo de UN MES, a contar do seguinte ó da devandita notificación. Tamén poderá interpoñer o recurso extraordinario de revisión, cando concorra algunha das circunstancias previstas no art.118 da Lei 30/92, do 26 de novembro, pola que se aproba o réxime xurídico das administracións públicas e o procedemento administrativo común, nos prazos establecidos no apartado 2 do citado art.118. Todo isto, sen prexuízo do dereito dos interesados a formular a solicitude e a instancia a que se refiren os arts.102.1) e 105.2) da devandita Lei. A presente notificación surtirá os efectos previstos no artigo 59.5.º da Lei 30/1992, para aqueles interesados que sexan descoñecidos, se ignore o lugar da notificación, ou ben intentada, non se puidera practicar. Bergondo, 20 de febreiro de 2014. A alcaldesa Alejandra Pérez Máquez